google/wiki40b huggingface dataset:
Διετής αποκλεισμός

Διετής αποκλεισμός ήταν χρονικός περιορισμός που εφαρμοζόταν σε περιπτώσεις μετεγγραφών ποδοσφαιριστών (αλλά και αθλητών άλλων ομαδικών αθλημάτων), χωρίς την έγκριση του σωματείου στο οποίο ανήκαν. Ίσχυε από τα πρώτα μεταπολεμικά χρόνια έως την καθιέρωση της Α΄Εθνικής κατηγορίας, με σκοπό την προστασία των ασθενέστερων οικονομικά σωματείων. Για τους αθλητές που επέλεγαν αυτό τον τρόπο προκειμένου να πραγματοποιήσουν την μετεγγραφή που επιθυμούσαν, οι συνέπειες ήταν συχνά πολύ επιβαρυντικές 
Σε περίπτωση που μια ομάδα δεν συνναινούσε για την παραχώρηση κάποιου αθλητή της, ο τελευταίος ήταν υποχρεωμένος να παραμείνει ανενεργός, χωρίς δικαίωμα να συμμετέχει σε κανένα επίσημο ή φιλικό παιχνίδι, για διάστημα 2 ετών, πέραν του οποίου καθίστατο ελεύθερος να διαπραγματευτεί την περαιτέρω αγωνιστική του σταδιοδρομία, υπογράφοντας νέο αθλητικό δελτίο στην ομάδα της αρεσκείας του.
Η φιλοσοφία του αποκλειστικού αυτού μέτρου, υιοθετήθηκε από την αθλητική ηγεσία της επταετίας 1967-1974, όταν και επιβλήθηκε καθολική απαγόρευση των μεταγγραφών αθλητών μεταξύ ομάδων της ίδιας κατηγορίας, με στόχο την εξασφάλιση ισονομίας στις αθλητικές διοργανώσεις.
Κωνσταντίνος Λάγκος

Τηλεόραση

Το τηλεοπτικό του ντεπούτο έγινε σε ηλικία μόλις 7 ετών στην παιδική σειρά της ΕΤ1 με τίτλο Φώτα Παρακαλώ το 1988. Στην ίδια σειρά ένα πέρασμα έκανε και ο πατέρας του Βασίλης Λάγγος. Σε ηλικία 17 ετών πέρασε στη Δραματική Σχολή του Εθνικού Θεάτρου όπου και αποφοίτησε το 2001. Κατά την διάρκεια των σπουδών του έκανε μία guest εμφάνιση στην σειρά του Πάνου Κοκκινόπουλου Ερόικα στην ΕΤ1 το 1999 και έπαιξε στο πρώτο επεισόδιο της σειράς Κόκκινος Κύκλος του ίδιου σκηνοθέτη το 2000. Ακολούθησαν συμμετοχές σε σειρές όπως Ευτυχισμένες Μέρες, 10η Εντολή, Αν μ' αγαπάς, Singles 3, Λατρεμένοι μου γείτονες κ.ά. .Τη σεζόν 2010-2011 έγινε ευρύτερα γνωστός με τον πρωταγωνιστικό ρόλο στη σειρά του ANT1 Steps. Την αμέσως επόμενη σεζόν πήρε τον πρωταγωνιστικό ρόλο στην καθημερινή σειρά του MEGA Κλεμμένα όνειρα. Εκεί υποδυόταν τον Σταύρο Χαλκιά με τη σειρά να σημειώνει τεράστια επιτυχία. Η σειρά αποτελείται από 4 κύκλους τις σεζόν 2011-2015 με τον Λάγκο να είναι ο μοναδικός από τους πρωταγωνιστές που συμμετείχε και στους 4 κύκλους χωρίς καμία διακοπή. Ακολούθησαν σειρές όπως 9 Μήνες και 4Χ4.

Θέατρο

Στο θέατρο ο ηθοποιός συμμετείχε σε παραστάσεις όπως ο Φιλοκτήτης, Το Σχήμα των πραγμάτων και άλλες. Το 2012 είχε έναν από τους πρωταγωνιστικούς ρόλους στην παράσταση Fame το μιούζικαλ δίπλα σε ηθοποιούς και τραγουδιστές όπως ο NiVo, η Άντα Λιβιτσάνου και η Demy.

Κινηματογράφος

Ο Κωνσταντίνος Λάγκος έχει λάβει μέρος σε αρκετές κινηματογραφικές δουλειές από πολύ μικρή ηλικία. Το 1990 πρωταγωνίστησε στην ταινία Γιατί, άμα, όμως της Φένιας Παπαδόδημα, το 1991 στην ταινία του Θόδωρου Αγγελόπουλου Το μετέωρο βήμα του πελαργού και ακολούθησαν ταινίες όπως Ο καλύτερός μου φίλος, Πεθαίνοντας στην Αθήνα, Λάρισα Εμπιστευτικό κ.ά. . Συνολικά οι κινηματογραφικές δουλειές στις οποίες συμμετείχε είναι 15, αριθμός αρκετά μεγάλος για έναν ηθοποιό της νέας γενιάς.

Προσωπική Ζωή

Ο Κωνσταντίνος Λάγκος βρίσκεται σε σοβαρή σχέση εδώ και 13 χρόνια. Από το 2006 είναι μαζί με την Χριστίνα Μπλανάρου και όπως ομολόγησε ο ίδιος είναι σαν ένα παντρεμένο ζευγάρι ύστερα από τόσα χρόνια σχέσης.
Φίλιππος Κουράντης

Σε συλλογικό επίπεδο

Ξεκίνησε το ποδόσφαιρο στην ομάδα του Πειραϊκού Συνδέσμου το 1920, για να ακολουθήσουν στη συνέχεια οι Α.Π.Σ. Πειραιά, Πειραϊκός Όμιλος και Εθνικός Πειραιώς. Το 1928 εντάχθηκε στον Ολυμπιακό, στον οποίο αγωνίστηκε επί οκτώ συναπτά έτη, μέχρι το 1936 που σταμάτησε οριστικά το ποδόσφαιρο, σε ηλικία 32 ετών.

Στην εθνική Ελλάδας

Υπήρξε δώδεκα φορές διεθνής με την εθνική Ελλάδας. Το ντεμπούτο του πραγματοποιήθηκε στις 30 Ιουνίου 1929 στην εντός έδρας αναμέτρηση εναντίον της Βουλγαρίας (1-1), ενώ η τελευταία του συμμετοχή ήταν στις 21 Ιουνίου 1935 εναντίον της Γιουγκοσλαβίας.

Ως προπονητής

Μετά το τέλος της ποδοσφαιρικής καριέρας του διετέλεσε προπονητής σε διάφορες ομάδες μεταξύ των οποίων οι Πανασπροπυργιακός, Προοδευτική κ.α.
Ασθενήσας από καρκίνο, πέθανε στις 17 Οκτωβρίου 1952, σε ηλικία 48 ετών.
Μπαδαχόθ (επαρχία)

Το Μπαδαχόθ είναι επαρχία της δυτικής Ισπανίας που βρίσκεται στην αυτόνομη κοινότητα της Εξτρεμαδούρα. Δημιουργήθηκε το 1833. Συνορεύει με τις επαρχίες του Κάθερες, του Τολέδο, της Θιουδάδ Ρεάλ, της Κόρδοβα, της Σεβίλλης, και της Ουέλβα, και με την Πορτογαλία.
Με την έκταση της των 21 766 km²., είναι η μεγαλύτερη επαρχία στην Ισπανία. Η άλλη επαρχία της Εξτρεμαδούρα, το Κάθερες, είναι η δεύτερη μεγαλύτερη.
Το Μπαδαχόθ έχει πληθυσμό 662.808 (2002). Η πρωτεύουσά του είναι η πόλη του Μπαδαχόθ. Βλέπε επίσης Κατάλογος δήμων στο Μπαδαχόθ.

Τοπογραφία

Αν και σε πολλές περιφέρεις υπάρχουν χαμηλές σειρές λόφων, η επιφάνεια είναι πιο συχνά μια έρημη και μονότονη πεδιάδα, ευθεία ή ελαφρώς κυματιστή. Ένας μεγάλος ποταμός του είναι ο Γουαδιάνα, ο οποίος διατρέχει τα βόρεια της επαρχίας από τα ανατολικά προς τα δυτικά, τροφοδοτούμενος από πολλούς παραποτάμους· but it is only at certain seasons that the river-beds fill with any considerable volume of water, and the Guadiana may frequently be forded without difficulty. Το κλίμα είναι ηπειρωτικό με μεγάλες διακυμάνσεις ζέστης το θέρος και κρύου το καλοκαίρι, όταν άγριοι βόρειοι και βορειοδυτικοί άνεμοι φυσούν κατά πλάτος των πεδιάδων.
Μετά το Μπαδαχόθ, την πρωτεύουσα, οι κυριότερες πόλεις είναι το Αλμεντραλέχο, η Αθουάγα, το Δον Μπενίτο, το Χέρεθ ντε λος Καμπαγιέρος, η Μέριδα, η Θάφρα, το Μοντίχο και η Βιγιανουέβα ντε λα Σερένα.
1465 Αυτονόμη

Φυσικά χαρακτηριστικά

Τα φυσικά χαρακτηριστικά της Αυτονόμης είναι άγνωστα. Η Αυτονόμη περιστρέφεται γύρω από τον εαυτό της μία φορά κάθε 3,5 ως 6,4 ώρες περίπου.
Εουρέλιους Ζουκάουσκας

Καριέρα

Ο Ζουκάουσκας υπέγραψε το πρώτο του επαγγελματικό συμβόλαιο το 1994, σε ηλικία 21 ετών, στην Νεπτούνας Κλαϊπέντα, ομάδα της Λιθουανίας. Το 1995 αποφάσισε να κάνει το μεγάλο βήμα στην καριέρα του και να συμμετάσχει στα Ντραφτς του ΝΒΑ εκείνου του έτους. Ο Ζουκάουσκας επιλέχθη τελικά από τους Οκλαχόμα Σίτι Θάντερ (τότε ως "Σιάτλ Σούπερσόνικς") στη 54η θέση ωστόσο δεν πραγματοποίησε κάποια συμμετοχή με την ομάδα της Οκλαχόμα. 
Στη συνέχεια, τα δικαιώματά του Ζουκάουσκας απέκτησε η Μιλγουόκι Μπακς, έταιρη ομάδα του ΝΒΑ. Ωστόσο, ούτε και με την ομάδα του Μιλγουόκι κατάφερε να πραγματοποιήσει κάποια επίσημη συμμετοχή, με αποτέλεσμα να αποφασίσει να αφήσει την Αμερική και να επιστρέψει στη Λιθουανία και τη Νεπτούνας.
Το 1997 πήρε μεταγραφή στη Ζάλγκιρις Κάουνας, επίσης ομάδα της Λιθουανίας, στην οποία παρέμεινε για τρία χρόνια. Με την ομάδα του Κάουνας κατάφερε να κατακτήσει αρκετούς τίτλους. Συγκεκριμένα, κατέκτησε δύο πρωταθλήματα Λιθουανίας (1998, 1999) αλλά και μία Ευρωλίγκα (2009).
Το 2000 αποφάσισε να αφήσει τη Λιθουανία για πρώτη φορά στην καριέρα του και να ταξιδέψει με προορισμό την Ιταλία. Την περίοδο 2000-01 αγωνίστηκε στην Ιταλική Φορτιτούντο Μπολόνια, ενώ την αμέσως επόμενη σεζόν αγωνίστηκε με τη Ρωσική Λοκομοτίβ Κούμπαν.
Τη διετία 2002-04 αγωνίστηκε με την επίσης Ρωσική Ούνικς Καζάν, ενώ μετά το τέλος της αγωνιστικής περιόδου 2003-04 ταξίδεψε στην Τουρκία για λογαριασμό της Ούλκερ-Σπορ, στην οποία παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.
Τον Αύγουστο του 2005, ο Ζουκάουσκας ανακοινώθηκε από τον Ολυμπιακό Πειραιώς, μετά από εισήγηση του τότε προπονητή της ομάδας Γιόνας Καζλάουσκας. Στους ερυθρόλευκους παρέμεινε για μόλις ένα χρόνο χωρίς να καταφέρει να κατακτήσει κάποιο τίτλο.
Το 2006, ο Ζουκάουσκας επέστρεψε στη Λιθουανία, αυτή τη φορά για λογαριασμό της Λιέτουβος Ρίτας, στην οποία παρέμεινε για μία σεζόν. Το 2007, υπέγραψε συμβόλαιο μονοετούς διαρκείας με τη Ζάλγκιρις Κάουνας, το οποίο ανανέωσε για ακόμη ένα χρόνο μετά την εξαιρετική χρονιά που έκανε η ομάδα του Κάουνας κατακτώντας το Πρωτάθλημα αλλά και το Κύπελλο Λιθουανίας για το 2008. 
Στις 20 Μαΐου του 2009, ο Ζουκάουσκας αποφάσισε να αποσυρθεί από την ενεργό δράση και να βάλει τέλος στην πολυετή καριέρα του.

Διεθνείς συμμετοχές

Ο Ζουκάουσκας ήταν μόνιμο στέλεχος της Εθνικής ομάδας της Λιθουανίας από το 1995 μέχρι και το 2004.
Με την εθνική Λιθουανίας έχει συμμετάσχει σε αρκετές διοργανώσεις όπως οι Ολυμπιακοί Αγώνες (1996, 2000, 2004), το Ευρωμπάσκετ (2001, 2003) αλλά και το Μουντομπάσκετ (1998). 
Η μεγαλύτερη στιγμή του Ζουκάουσκας σε εθνικό επίπεδο ήταν η κατάκτηση του χρυσού μεταλλίου με την Εθνική Λιθουανίας στο Ευρωμπάσκετ του 2004.
Πέτρος Αναγνωστόπουλος

Βιογραφικά στοιχεία

Η καταγωγή του ήταν από την επαρχία του Μιστρά. Υπήρξε διακεκριμένος στρατιωτικός της επαρχίας του και πολέμησε σε πολλές μάχες. Βοήθησε πολύ για την σύσταση του στρατοπέδου των Βερβαίνων και στην πολιορκία της Τριπολιτσάς. Στην μάχη κατά του Δράμαλη ήλθε στο Νταούλι του Αχλαδόκαμπου μαζί με τον Αντώνη Κουμουστιώτη και οι δυο τους μαζί έπιασαν το παλαιόκαστρο του Άργους κατά την θέληση του Θεόδωρου Κολοκοτρώνη. Ο Μπαρμπιτσιώτης πήγε στα Μεγάλα Δερβένια και ακόμα πιο πέρα. Διακρίθηκε για την γενναιότητά του στους πολέμους στους οποίους βρέθηκε.
Γεώργιος Λασσάνης

Βιογραφία

Ήταν γιος γνωστού Κοζανίτη εμπόρου και έμεινε ορφανός από πατέρα σε μικρή ηλικία, όταν αυτός σκοτώθηκε γυρνώντας από ένα ταξίδι στη Βιέννη όπου εμπορευόταν. Διδάχθηκε τα πρώτα γράμματα στην Κοζάνη, και στην ηλικία των είκοσι περίπου μετέβη στη Βουδαπέστη, όπου εργάστηκε για μικρό χρονικό διάστημα στις εμπορικές επιχειρήσεις του συμπατριώτη του Νικολάου Τακιατζή.
Το 1813 αναχωρεί για τη Λειψία της Γερμανίας, όπου φοιτά στη Φιλοσοφική Σχολή του πανεπιστημίου της πόλης. Μετά το τέλος των σπουδών του επισκέπτεται διάφορες ρωσικές πόλεις και τη Μόσχα όπου μυείται στη Φιλική Εταιρεία. Το 1818 εγκαθίσταται στην Οδησσό της Ρωσίας, όπου διδάσκει στην εμπορική σχολή της Ελληνικής κοινότητας της πόλης και αναπτύσσει έντονη πνευματική δραστηριότητα στην πόλη.
Το 1820 εγκατέλειψε την διδασκαλία και την Οδησσό και αφού είχε έρθει σε επαφή με τον Αλέξανδρο Υψηλάντη τον ακολουθεί ως υπασπιστής του ελληνικού στρατού. Μετά την έκρηξη της επανάστασης ο Λασσάνης έγινε χιλίαρχος του Ιερού Λόχου.
Συνελήφθη και φυλακίσθηκε μαζί με τον Αλέξανδρο Υψηλάντη από τους Αυστριακούς. Το 1827 αποφυλακίσθηκαν μετά από μεσολάβηση του Τσάρου Νικολάου. Αφού φρόντισε τον Αλέξανδρο Υψηλάντη, ο οποίος ήταν άρρωστος, ήλθε στην Ελλάδα όπου κατατάχθηκε υπό τον Δημήτριο Υψηλάντη και έλαβε μέρος στις επιχειρήσεις της Στερεάς Ελλάδας.
Μετά την ίδρυση του νεοσύστατου κράτους διορίστηκε γενικός επιθεωρητής του στρατού της ανατολικής Ελλάδας, ενώ διετέλεσε και από το 1837 υπουργός των οικονομικών. Η συγγραφική παραγωγή του Γ. Λασσάνη περιλάμβανε σχολικά εγχειρίδια, θεατρικά έργα, ποιήματα αλλά και ιστορικά κείμενα και πολιτικά δοκίμια καθώς και διάφορες μεταφράσεις. Πέθανε τον Ιούλιο του 1870 σε ηλικία 77 ετών.
Στην Κοζάνη διασώζεται το πατρικό του σπίτι σε κεντρική πλατεία της πόλης η οποία φέρει το όνομά του (Πλατεία Λασσάνη). Το αρχοντικό του έχει χαρακτηρισθεί ως διατηρητέο οίκημα και μνημείο. Διέθετε 2 ορόφους, κελάρι (στο οποίο βρισκόταν το λουτρό και το πλυσταριό) και μια αποθήκη. Επίσης το περιτριγυρίζει μια πέτρινη μάντρα. Οι διαστάσεις του αρχοντικού δεν είναι τόσο επιβλητικές όσο άλλων στην Κοζάνη, όμως χαρακτηρίζεται από έναν αρμονικό όγκο, με μορφολογικά χαρακτηριστικά αστικής αρχιτεκτονικής και μία λειτουργικότητα σοφά προσαρμοσμένη στις καιρικές συνθήκες του τόπου. Από τις 11 Οκτωβρίου 2008 (96η επέτειος από την Απελευθέρωση της Κοζάνης) στεγάζει την Δημοτική Χαρτοθήκη Κοζάνης
Οι Δημοτικές εκδηλώσεις στην Κοζάνη στο τέλος του καλοκαιριού, με διάφορους αθλητικούς διαγωνισμούς, συναυλίες, θεατρικές παραστάσεις κ.α. φέρουν το όνομα "Λασσάνεια".

Πορτραίτο

Το απεικονιζόμενο πορτραίτο του Γεώργιου Λασσάνη βρίσκεται στην επίσημη σφραγίδα του Δήμου Κοζάνης
Η Παναγία των Παρισίων (βιβλίο)

Υπόθεση

Η υπόθεση του μάλλον επικού αυτού δράματος παρά μυθιστορήματος παρουσιάζει ως ηρωίδα την τσιγγάνα Εσμεράλδα  να χορεύει στο προαύλιο του ναού της "Παναγίας των Παρισίων" όταν προκαλεί την προσοχή του αρχιδιακόνου Κλαύδιου Φρολό, που φλεγόμενος από την επιθυμία να την κατακτήσει, προσπαθεί να την απαγάγει δια του κωδωνοκρούστη Καζιμόντο (σε ελληνική μετάφραση Κουασιμόδου), ενός τερατώδη κακάσχημου αλλά ρωμαλέου ανθρώπου. Η Εσμεράλδα κατορθώνει να αποφύγει την απαγωγή χάρις στην επέμβαση κάποιας ομάδας στρατιωτών υπό τον αξιωματικό Φοίβο Ντε Σατοπέρ, τον οποίο και συναντά λίγες μέρες μετά. Ο αρχηγός των τσιγγάνων σκοπεύει να κρεμάσει τον Φοίβο εκτός αν μία τσιγγάνα προσφερθεί να τον παντρευτεί, κάτι που κάνει η Εσμεράλδα, αλλά ο Φοίβος αρνείται. Κατόπιν όμως την ερωτεύεται. Αργότερα εμφανίζεται ο Αρχιδιάκονος που με μικρό εγχειρίδιο μαχαιρώνει το Φοίβο όταν τον βλέπει μαζί με την Εσμεράλδα και στη συνέχεια κατηγορεί ως φονιά   την Εσμεράλδα. Αυτή προ του κινδύνου να θανατωθεί τελικά προτιμά το θάνατο παρά να παραδοθεί στις ορέξεις του ιερωμένου. Η Εσμεράλδα οδηγείται πρό της πύλης του Ναού όπου τότε επεμβαίνει ο Κουασιμόδος, που και αυτός την αγαπά με πάθος, και καταφέρνει και την εισάγει στο εσωτερικό του Ναού. Ο Φρολό καταφέρνει να την πάρει ξανά, καθώς ο Κουασιμόδος ήταν απασχολημένος σε μια επίθεση από τους τσιγγάνους, που δεν καταλαβαίνει ότι ήρθαν για να σώσουν την Εσμεράλδα. Ο Φρολό της προσφέρει ξανά την επιλογή να γίνει δικιά του, αλλά εκείνη διαλέγει το θάνατο. Ο Φρολό την αφήνει στην Paquette la Chantefleurie, η οποία είχε χάσει το παιδί της  και θεωρούσε ότι το απήγαγαν τσιγγάνοι, την κλείνει στο κάστρο. Εκεί ανακαλύπτει ότι η Εσμεράλδα είναι το χαμένο της παιδί. Δεν μπορεί να την προστατέψει, και οδηγείται στην κρεμάλα, ενώ ο Κουασιμόδος που γυρνώντας δεν την είχε βρει, τελικά τη βλέπει να πεθαίνει από το κωδονοστάσι, όπου και Φρολό παρακολουθούσε την εκτέλεση. Τον κατακρημνίζει ενώ θρηνεί το μόνο πράγμα που είχε αγαπήσει ποτέ του. Μετά χάνεται, και μόνο μετά από χρόνια όταν ανακαλύπτονται στο νεκροταφείο το μέρος που είχε ταφεί η Εσμεράλδα, βρήκαν το σκελετό του να αγκαλιάσει αυτόν της Εσμεράλδας.
Βικτωριανή εποχή

Πολιτισμός

Πολιτισμικά παρατηρείται απομάκρυνση από τον ορθολογισμό της γεωργιανής εποχής προς την κατεύθυνση του ρομαντισμού και του θρησκευτικού μυστικισμού, των κοινωνικών αξιών και των τεχνών. Σε ό,τι αφορούσε στις διεθνείς σχέσεις η συγκεκριμένη εποχή ήταν μακρά περίοδος ειρήνης, γνωστή ως Pax Britannica. Η οικονομική, αποικιακή και η βιομηχανική ανάπτυξη, διαταράχτηκε από τον Κριμαϊκό Πόλεμο το 1854. Στο τέλος αυτής της περιόδου έγινε ο δεύτερος πόλεμος των Μπόερς. Σε ό,τι αφορά στην εσωτερική πολιτική, η πολιτική ατζέντα περιελάμβανε μετατοπίσεις προς την κατεύθυνση της βαθμιαίας πολιτικής μεταρρύθμισης και της διεύρυνσης του εκλογικού σώματος.

Σημαντικές μορφές

Δύο σημαντικές μορφές σε αυτή την περίοδο της βρετανικής ιστορίας είναι οι πρωθυπουργοί Γκλάντστοουν και Ντισραέλι, οι αντιθετικές απόψεις των οποίων άλλαξαν τον ρου της ιστορίας. Ο Ντισραέλι, ευνοούμενος της βασίλισσας, ήταν συντηρητικός πολιτικός. Ο αντίπαλός του Γκλάντστοουν, φιλελεύθερος που δεν έχαιρε της εκτίμησης της βασίλισσας, επέβλεψε το μεγαλύτερο τμήμα της νομοθέτησης της εποχής.

Δημογραφία

Ο πληθυσμός της Αγγλίας και της Ουαλίας στη συγκεκριμένη περίοδο σχεδόν διπλασιάστηκε από 16,8 εκατομμύρια το 1851 σε 30,5 το 1901, όπως και ο πληθυσμός της Σκωτίας, από 2,8 εκατομμύρια το 1851 σε 4,4 το 1901. Αντίθετα ο πληθυσμός της Ιρλανδίας μειώθηκε γοργά, από 8,2 εκατομμύρια το 1841 σε λιγότερα από 4,5 το 1901, κυρίως εξαιτίας του μεγάλου λιμού. Την ίδια στιγμή, περίπου 15 εκατομμύρια μετανάστες εγκατέλειψαν το Ηνωμένο Βασίλειο για να εγκατασταθούν κυρίως στις ΗΠΑ, τον Καναδά και την Αυστραλία.
Ρολάνδος Κατσιαούνης

Επιστημονικό έργο

To έργο του αναφέρεται τόσο στην πολιτική ιστορία, όσο και στην κοινωνική ιστορία, Στο ερευνητικό πεδίο της κοινωνικής ιστορίας ειδικά, και της ιστορίας του εργατικού κινήματος ειδικότερα, η επιστημονική εργασία του Κατσιαούνη υπήρξε πρωτοποριακή για τα δεδομένα της Κύπρου. Επηρεασμένος από το έργο του σημαντικού Βρετανού μαρξιστή ιστορικού Ε.Π. Τόμπσον και την ερευνητική ματιά της «ιστορίας από τα κάτω», ο Κατσιαούνης δεν ενδιαφέρθηκε μόνο για τους «μεγάλους άνδρες», αλλά κυρίως για τους “μικρούς”, τους “από κάτω”, τα αφανή μα ενεργά υποκείμενα της κοινωνικής δράσης, που «δεν είναι άβουλοι δέκτες μιας πραγματικότητας επιβαλλόμενης από τους “πάνω”». Ο Κατσιαούνης, που προώθησε τις κυπριακές σπουδές τόσο με το έργο του, όσο και με την οργάνωση διεθνών επιστημονικών συνεδρίων, όπως έχει αναφέρει ο καθηγητής Ρίτσαρντ Κλογκ, υπήρξε «εμβριθής μελετητής της ιστορίας της Κύπρου».
Βαρδάρης (άνεμος)

Ο Βαρδάρης ή Αξιώτης, είναι ένας βορειοδυτικός άνεμος που φυσά κατά μήκος της κοιλάδας του Αξιού ποταμού και επηρεάζει κυρίως τις περιοχές εκατέρωθεν αυτού. Ο άνεμος προκαλείται όταν δημιουργούνται οι κατάλληλες κλιματολογικές συνθήκες στην περιοχή με ατμοσφαιρική πίεση υψηλότερη στη νότια Βαλκανική από την περιοχή του Αιγαίου. Μπορεί να συγκριθεί με τον μαΐστρο ως προς την κατεύθυνση. Ο Βαρδάρης καταλήγει στο Θερμαϊκό, όπου και εξασθενεί.
Είναι ξηρός και ψυχρός άνεμος με μεγάλες ταχύτητες και φυσά αρκετές ημέρες του χρόνου, ιδιαίτερα τον χειμώνα. Οι απότομες αλλαγές στην θερμοκρασία του εδάφους μπορεί να είναι και ακραίες, όπως στις 12 με 13 Ιανουαρίου 2003, όταν η μέγιστη θερμοκρασία έπεσε από τους 19 στους 2 βαθμούς Κελσίου και οι δυνατοί άνεμοι κατέγραψαν αρκετές μέγιστες ριπές.
Νιβάβε

Γεωγραφία

Το Φιό ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο
Κύπελλο Κύπρου πετοσφαίρισης γυναικών 2008-09

Φάιναλ Φορ

Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στο Κλειστό Απόλλωνα Λεμεσού στη Λεμεσό.
Προκριματικά Παγκοσμίου Κυπέλλου Ποδοσφαίρου 2018 (ΑΦΚ)

Δεύτερος γύρος

Η κλήρωση για τον δεύτερο γύρο πραγματοποιήθηκε στις 14 Απριλίου του 2015, στο JW Marriott Hotel στην Κουάλα Λουμπούρ της Μαλαισίας.

Τρίτος γύρος

Ο τρίτος γύρος αποτελείται από δύο ομίλους των έξι ομάδων. Οι δύο πρώτες ομάδες κάθε ομίλου προκρίνονται στο Παγκόσμιο Κύπελλο Ποδοσφαίρου 2018 της FIFA. Οι δύο τρίτες ομάδες θα προχωρήσουν στον τέταρτο γύρο.
Η κλήρωση για τον τρίτο γύρο πραγματοποιήθηκε στις 12 Απριλίου του 2016 στις 16:30 MST (UTC + 8), στο Mandarin Oriental Hotel στην Κουάλα Λουμπούρ της Μαλαισίας.
Βυθός Κοζάνης

Οθωμανική Αυτοκρατορία

Στα τέλη του 19ου αιώνα, ο Βυθός ήταν ένα χωριό στην Νεάπολη. Ο Αλεξάντερ Σινβ στο έργο του ("Οι Έλληνες της Οθωμανικής Αυτοκρατορίας. Στατιστική και Εθνογραφική Μελέτη") το 1878 έγραψε ότι στον Βυθό, 600 Έλληνες ζουν. Σύμφωνα με τα στατιστικά στοιχεία του Βασίλ Καντσώφ (Μακεδονία, Εθνογραφία και Στατιστική) το 1900, ο Βυθός είχε 561 Έλληνες χριστιανούς. Σύμφωνα με τις ελληνικές στατιστικές του 1904 στον Βυθό ζουν 500 Έλληνες Χριστιανοί. Ο Βυθός ήταν η βάση των ελληνικών και των τρίτων συγκροτημάτων κατά τη διάρκεια του Μακεδονικού Αγώνα από το 1904 ως το 1908.

Ελλάδα

Κατά τη διάρκεια του Πρώτου Βαλκανικού Πολέμου το 1912, το χωριό έπεσε στις Ελληνικές δυνάμεις.
Βόλφγκανγκ Βάγκνερ

Βιογραφικά στοιχεία

Η μητέρα του, η Γουίνιφρεντ Βάγκνερ, ήταν Αγγλίδα. Ο Βόλφγκανγκ γεννήθηκε στο Βάνφρηντ, το οικογενειακό σπίτι των Βάγκνερ στο Μπαϊρόιτ της Βαυαρίας. Εκτός του Βίλαντ, είχε και μία μεγαλύτερη αδελφή, τη Φρήντελιντ (1918–1991), και μία μικρότερη, τη Βερένα Βάγκνερ-Λάφερεντς (γενν. 1920).
Σε ηλικία 4 ετών ο Βόλφγκανγκ συνάντησε για πρώτη φορά τον Αδόλφο Χίτλερ. Ο Χίτλερ ήταν θαυμαστής της μουσικής του Ρίχαρντ Βάγκνερ, προσωπικός φίλος των γονέων του Βόλφγκανγκ και τα παιδιά της οικογένειας τον αποκαλούσαν «θείο Αδόλφο» ή «θείο Βολφ» (το υποκοριστικό του). Αφότου έγινε καγκελάριος, το 1933, ο Χίτλερ επιδαψίλευσε πολλά προνόμια στην οικογένεια. Ο ίδιος ο Βόλφγκανγκ Βάγκνερ υπήρξε μέλος της Χιτλερικής Νεολαίας, αλλά δεν έγινε ποτέ μέλος του Ναζιστικού Κόμματος. Κατάχθηκε κανονικά στον γερμανικό στρατό ως απλός στρατιώτης το 1939, αλλά κατά την εισβολή στην Πολωνία τραυματίσθηκε σοβαρά στον βραχίονα και απαλλάχθηκε οριστικά από το στράτευμα για ιατρικούς λόγους τον Ιούνιο του 1940 (ο Χίτλερ τον επισκέφθηκε στο νοσοκομείο).
Ο Βόλφγκανγκ Βάγκνερ νυμφεύθηκε δύο φορές, την Ε. Ντρέξελ (1919–2002) και την Γκούντρουν Μακ (1944–2007), και απέκτησε τρία τέκνα: την Εύα (γενν. 1945), τον Γκότφρηντ (γενν. 1947) και την Καταρίνα (γενν. 1978).

Το έργο του

Ο Βόλφγκανγκ Βάγκνερ εργάσθηκε σκληρά μαζί με τον μεγαλύτερο αδελφό του Βίλαντ μετά την ήττα της Γερμανίας στον Β΄ Παγκόσμιο Πόλεμο, για την «ανάσταση» του Φεστιβάλ του Μπαϊρόιτ, πράγμα που πέτυχαν το 1951. Από τότε το Φεστιβάλ διεξάγεται ετησίως χωρίς διακοπή. Μετά τον θάνατο του Βίλαντ το 1966 ο Βόλφγκανγκ έμεινε ο μοναδικός διευθυντής του και έκανε εκτεταμένες ανακαινίσεις στο διάσημο κτήριο της όπερας, το Bayreuth Festspielhaus.
Οι παραγωγές όπερας του Βόλφγκανγκ στο Μπαϊρόιτ δεν ετύγχαναν τόσο ευνοϊκών κριτικών, όσο αυτές του αδελφού του. Και οι δύο πάντως ευνοούσαν τη μοντέρνα, μινιμαλιστική σκηνοθεσία των έργων του παππού τους. Ως διευθυντής του Φεστιβάλ, ο Βόλφγκανγκ ανέθετε παραγωγές σε πολλούς φιλοξενούμενους παραγωγούς. Για πολλές από τις καινοτόμες και ρηξικέλευθες παραστάσεις τους υπήρξαν έντονες διαμαρτυρίες, όπως π.χ. για την παραγωγή το 1976 του «Κύκλου του Δαχτυλιδιού» από τον Πατρίς Σερώ. Από την άλλη πλευρά, ωστόσο, περιόρισε το ρεπερτόριο του φεστιβάλ στις 10 τελευταίες όπερες του παππού του, που συναποτελούν τον λεγόμενο «Κανόνα του Μπαϊρόιτ».
Ο Βόλφγκανγκ Βάγκνερ επικρίθηκε για την αυταρχικότητά του ως παραγωγός και διευθυντής του Φεστιβάλ, ακόμα και από μέλη της οικογένειάς του. Παρά τις κριτικές πάντως, βοήθησε στο να γίνει το Φεστιβάλ του Μπαϊρόιτ ένας από τους δημοφιλέστερους προορισμούς στον κόσμο της όπερας: Το 2007, λίγο πριν την αποχώρησή του, υπήρχε κατάλογος αναμονής για εισιτήρια που έφθανε τα δέκα χρόνια. Το 1994 ο Βόλφγκανγκ Βάγκνερ προσκάλεσε τον σκηνοθέτη Βέρνερ Χέρτσοκ να δημιουργήσει ένα ντοκιμαντέρ για το Φεστιβάλ, το οποίο κυκλοφόρησε υπό τον τίτλο Die Verwandlung der Welt in Musik (= «Η μεταμόρφωση του Κόσμου σε Μουσική»).
Γιουβέντα (μυθολογία)

Στην Ρωμαϊκή μυθολογία η Γιουβέντους ή Γιουβέντα (Juventus-Juventa-νεότητα) ήταν θεότητα που προστάτευε την είσοδο των εφήβων από την εφηβεία στην ενηλικίωση.
Για να την τιμήσουν οι νέοι φορούσαν τήβεννο με πορφυρή ταινία. Στην ελληνική μυθολογία ταυτιζόταν με την Ήβη.